
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπληρωματική κήρυξη - επανοριοθέτηση του 

αρχαιολογικού χώρου Τανάγρας, Ν. Βοιωτίας. 1 

Επέκταση της αρμοδιότητας της Δημοτικής Επιχείρη¬ 
σης Ύδρευσης Αποχέτευσης Δήμου Αχίλλειων 
(Δ.Ε.Υ.Α.Α.) Ν. Κέρκυρας σ’ όλη την εδαφική περι¬ 


φέρεια του νέου Δήμου και τροποποίηση της 

συστατικής πράξης αυτής. 2 

Σύσταση επιχείρησης με την επωνυμία «Δημοτική 
Επιχ/ση Ανάπτυξης Σολυγείας - ΔΑΕΣ» στο Δήμο 
Σολυγείας του Νομού Κορινθίας. 3 


ΑΠΟΦΑΣΕΙ Σ 

Αριθ. ΥΠΠΟ/ΓΔΑ/ΑΡΧ/Α1/Φ43/45103/2750 (1) 

Συμπληρωματική κήρυξη - επανοριοθέτηση του 
αρχαιολογικού χώρου Τανάγρας, Ν. Βοιωτίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπ’ όψιν: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ734/Β/29.11.90) 
«Εξαίρεση από τον περιορισμό των τριών υπογραφών». 

3. Τις διατάξειςτου Κ.Ν. 5351/32 «Περί Αρχαιοτήτων». 

4. Τις διατάξεις του Ν. 1127/81 (ΦΕΚ 32/Α/81) «Περί 
κυρώσεως της εις Λονδίνον, την 6η Μάίου 1969 υπογρα- 
φείσης Ευρωπαϊκής Συμβάσεως δια την προστασίαν της 
αρχαιολογικής κληρονομιάς». 


5. Το υπ’ αριθ. Π.Δ. 5.2.1925 (ΦΕΚ34/Α/10.2.1925), με το 
οποίο κηρύχθηκε ως αρχαιολογικός χώρος η ακρόπολη 
της αρχαίας Τανάγρας. 

6. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως αυτή διατυπώθηκε στην αρ. 
69/9.12.1998 Συνεδρίασή του, αποφασίζουμε: 

Συμπληρώνεται η υπάρχουσα κήρυξη του αρχαιολογι¬ 
κού χώρου Τανάγρας του Νομού Βοιωτίας και επανοριο- 
θετείται, όπως αυτός εμφαίνεται στο χάρτη κλίμακας 
1:5000 της Γ.Υ.Σ. που συνοδεύει την παρούσα Απόφαση, 
για λόγους αποτελεσματικότερης προστασίας των εκεί 
ευρισκομένων σημαντικότατων αρχαιοτήτων. 

Η κηρυσσόμενη περιοχή περιλαμβάνει την τειχισμένη 
ακρόπολη της Αρχαίας Τανάγρας, τη θέση αρχαίου λατο¬ 
μείου στα δυτικά της αρχαίας ακροπόλεως, προϊστορική 
θέση στο λόφο Κοκκάλι, τη νεκρόπολη της αρχαίας Τανά- 
γρας στην περιοχή Κοκκάλι, τμήματα κτηρίωντων ελληνι¬ 
στικών χρόνων, τη θέση αγροτικής εγκατάστασης ρωμαϊ¬ 
κών χρόνων, τους βυζαντινούς ναούς του Αγίου Θωμά και 
του Αγίου Πολυκάρπου. 

Ο αρχαιολογικός χώρος περικλείεται από την πολυγω¬ 
νική γραμμή 16, 17, 18, ..., 21, 22, 23', 24', 25', 28, 29, 30, 

.50, 51, 1,52, 53.67, 68, 98, 69, 70', 71', 72', 73', 74, 

75,76,77,78 και 16. 

Τα σημεία που οριοθετούντον κηρυσσόμενο αρχαιολο¬ 
γικό χώρο αντιστοιχούν στα ζεύγη συντεταγμένων που 
παρατίθενται στο συνημμένο πίνακα συντεταγμένων. 

Από τις διατάξεις της παρούσας Απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 6 Σεπτεμβρίου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 5648 (2) 

Επέκταση της αρμοδιότητας της Δημοτικής Επιχείρησης 
Ύδρευσης Αποχέτευσης Δήμου Αχίλλειων (Δ.Ε.Υ.Α.Α.) 
Ν. Κέρκυρας σ’ όλη την εδαφική περιφέρεια του νέου 
Δήμου και τροποποίηση της συστατικής πράξης αυτής. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 1 παρ. 3του Ν. 1069/1980 
«περί κινήτρων δια την ίδρυσιν επιχειρήσεων υδρεύσεως 
καιαποχετεύσεως» (ΦΕΚΑ’ 191/1980). 

2. Τις διατάξεις του άρθρου 6 παρ. 1 του Ν. 2307/1995 
(ΦΕΚΑΊ13/1995). 

3. Τις διατάξεις του άρθρου 1 παρ. 1 του Ν. 2647/1998 
(ΦΕΚΑ' 237/1998). 

4. Τις διατάξεις των άρθρων 278 και 292 του Π.Δ. 
410/1995 (ΦΕΚΑ'231/1995). 

δ.Τιςδιατάξειςτου Π.Δ. 294/1992 (ΦΕΚΑΊ 49/1992) πε¬ 
ρί συστάσεως ενιαίας επιχείρησης ύδρευσης-αποχέτευ- 
σης με την επωνυμία «Κοινοτική Επιχείρηση Ύδρευσης - 
Αποχέτευσης της Κοινότητας Κυνοπιαστών του Νομού 
Κερκύρας», όπως τροποποιήθηκε με τις όμοιες του Π.Δ. 
261/96 (ΦΕΚΑΊ91/1996). 

6. Τις διατάξεις του άρθρου 1 παρ. 24.2 του Ν. 
2539/1997 (ΦΕΚ Α' 244/1997) με τις οποίες συνεστήθη ο 
Δήμος Αχίλλειων αποτελούμενος από το Δήμο Αχίλλειων 
και τις κοινότητες Αγίων Δέκα, Άνω Γαρούνας, Βαρυπα- 
τάδων, Βιρού, Καλαφατιώνων, Καμάρας, Καστελλάνων 
Μέσης, Κάτω Γαρούνας, Κουραμάδων, Μπενιτσών και 
Σταυρού, οι οποίες καταργήθηκαν. 

7. Τιςδιατάξειςτουάρθρου29Α'του Ν. 1558/1985 (ΦΕΚ 
Α' 137/1985) όπως προσετέθη με το άρθρο 27 του Ν. 
2081/1992 (ΦΕΚΑ' 154/1992). 

8. Την υπ’ αριθ. 25027/1984 (ΦΕΚ Β' 244/1984) απόφα¬ 
ση του Υπουργού Εσωτερικών. 

9. Τις υπ’αριθμ. 1/2001,102/1999 και 4/1999 αποφάσεις 
του Δημοτικού Συμβουλίου του Δήμου Αχίλλειων. 

10. Το γεγονός ότι δεν προκαλείται δαπάνη σε βάρος 
του κρατικού προϋπολογισμού αλλά σε βάρος του προϋ¬ 
πολογισμού του Δήμου Αχίλλειων ποσού 11.000.000 
δραχμών. 

11. Τη σχετική οικονομοτεχνική μελέτη και την από 
12.7.2001 θετική έκθεση αξιολόγησή της. 

12. Την αριθ. 12321/13.7.2000 (ΦΕΚ 883/Β/18.7.2000) 
απόφαση της Γενικής Γραμματέως της Π.Ι.Ν. περί μετα¬ 
βίβασης αρμοδιοτήτων και παροχής εξουσιοδότησης 
υπογραφής «Με Εντολή Γενικού Γραμματέα Περιφέρει¬ 
ας», αποφασίζουμε: 

Εγκρίνονται οι υπ’ αριθμ. 1/2001, 102/1999 και 4/1999 
αποφάσεις του Δημοτικού Συμβουλίου του Δήμου Αχίλ¬ 
λειων, περί επέκτασης της αρμοδιότητας της επιχείρη¬ 
σης σ’ όλη την εδαφική περιφέρεια του νέου Δήμου και η 
τροποποίηση της συστατικής πράξης της Δ.Ε.Υ.Α.Α., η 
οποία διαμορφώνεται ως εξής: 

ΑΡΘΡΟ 1: ΣΥΣΤΑΣΗ 

1. Συνιστάται στο Δήμο Αχιλλείωντου Ν. Κέρκυρας ενι¬ 
αία επιχείρηση ύδρευσης και αποχέτευσης με το όνομα 
«Δημοτική Επιχείρηση Ύδρευσης - Αποχέτευσης Δήμου 
Αχίλλειων Νομού Κέρκυρας» (άρθρο 1 παρ. 1 Ν. 
1069/1980). 

2. Η Δημοτική Επιχείρηση Ύδρευσης - Αποχέτευσης είναι 


Νομικό Πρόσωπο Ιδιωτικού Δικαίου με κοινωφελή χαρα¬ 
κτήρα και διέπεται ως προς τη διοίκηση, οργάνωση, εκτέ¬ 
λεση, λειτουργία και συντήρηση των έργωντης αρμοδιότη- 
τάς της καθώς και τις πηγές χρηματοδότησής της από τις 
διατάξεις του Ν. 1069/1980 «περί κινήτρων δια την ίδρυσιν 
επιχειρήσεων υδρεύσεως και αποχετεύσεως». Γιατα λοιπά 
θέματα εφαρμόζονται οι διατάξεις του Π.Δ. 410/1995 «Δη¬ 
μοτικός και Κοινοτικός Κώδικας» και οι κανόνες της ιδιωτι¬ 
κής οικονομίας (άρθρο 1 παρ. 1 Ν. 1069/1980). 

3. Έδρα της επιχείρησης είναι ο οικισμός Χρυσίδας του 
Δήμου Αχίλλειων (άρθρο 1 παρ. 3. Ν. 1069/1980). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Αχίλλειων, όπως συνεστή¬ 
θη με τις διατάξεις του άρθρου 1 παρ. 24.2 του Ν. 
2539/1997 (άρθρο 1 παρ. 3 Ν. 1069/1980). 

5. Η σύσταση της επιχείρησης δικαιολογείται γιατί: α) 
με τη σύσταση αυτής σύμφωνα με τις διατάξεις του Ν. 
1069/1980, έχει διοικητική και οικονομική αυτοτέλεια και 
ευελιξία, αντιμετωπίζεται ριζικά, μεθοδικά και μακροχρό¬ 
νια όλο το κύκλωμα ύδρευσης και αποχέτευσης του Δή¬ 
μου Αχίλλειων με την εκτέλεση και λειτουργία των συνα¬ 
φών έργων ύδρευσης και β) εξασφαλίζεται η χρηματοδό¬ 
τηση των έργων αυτών από διάφορα προγράμματα, από 
δανειοδότηση και από ίδιους πόρους που προβλέπονται 
υπέρ της Επιχείρησης από το Ν. 1069/1980 (άρθρο 1 παρ. 
2 Ν. 1069/1980). 

ΑΡΘΡΟ 2: ΕΚΜΕΤΑΛΛΕΥΣΗ 

Τρόπος εκμετάλλευσης των έργων και υπηρεσιών: 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980 (άρθρο 1 παρ. 3 Ν. 1069/1980). 

ΑΡΘΡΟ 3: ΠΕΡΙΟΥΣΙΑ 

Στην περιουσία της επιχείρησης ανήκουν: 

α) Τα έργα ύδρευσης και αποχέτευσης της περιοχής 
αρμοδιότητας της επιχείρησης, τα οποία εκτελέσθηκαν ή 
θα εκτελεσθούν με βάση τις μελέτες που εγκρίθηκαν ή θα 
εγκριθούν, όλοι οι υπόνομοι που υπάρχουν και οι εγκατα¬ 
στάσεις ύδρευσης και αποχέτευσης ακαθάρτων και όμ¬ 
βριων υδάτων, όλοι οι υπόνομοι ή ανοικτοί αγωγοί που 
εκβάλλουν άμεσα ή έμμεσα στο δίκτυο, καθώς επίσης και 
οι μονάδες επεξεργασίας πόσιμου ύδατος και υγρών 
αποβλήτων (άρθρο 8 παρ. 1 Ν. 1069/1980) 

β) Το καταβληθέν από το Δήμο Αχίλλειων κεφάλαιο πο¬ 
σού 11.000.000 δραχμών. 

ΑΡΘΡΟ 4: ΕΣΟΔΑ 

Έσοδα της επιχείρησης, κατά τις διατάξεις των άρθρων 
10-16, 27 και 28 του Ν. 1069/1980, είναι: 

α) το ειδικό τέλος για τη μελέτη, κατασκευή και επέκτα¬ 
ση των έργων ύδρευσης και αποχέτευσης, για μια δεκαε¬ 
τία από τις 1ης Ιανουάριου του επομένου από την παρού¬ 
σα τροποποίηση έτους που υπολογίζεται σε ποσοστό 
80% επίτης αξίαςτου ύδατος που καταναλίσκεται (άρθρο 
10 παρ. 1 εδ. α'καιΐΐ Ν. 1069/1980). 

β) Δωρεάν επιχορήγηση από το Πρόγραμμα Δημοσίων 
Επενδύσεων σε ποσοστό μέχρι 35% επί των δαπανών με¬ 
λετών και κατασκευών των κάθε φύσεως έργων ύδρευ¬ 
σης και αποχέτευσης αρμοδιότητας της επιχείρησης (άρ¬ 
θρο 10 παρ. 1 εδ. ια'και 13 Ν. 1069/1980). 

γ) Το τέλος σύνδεσης μετά του δικτύου της αποχέτευ¬ 
σης (άρθρο 10 παρ. 1 εδ. γ'Ν. 1069/1980). 

δ) Η δαπάνη διακλαδώσεως και συνδέσεως με τον αγω¬ 
γό της ύδρευσης και της αποχέτευσης (άρθρο 10 παρ. 1 
εδ. δ' και άρθρο 15 Ν. 1069/1980). 

ε) Το τέλος σύνδεσης μετά του δικτύου της ύδρευσης 
(άρθρο ΙΟπαρ. 1 εδ. ε' Ν. 1069/1980). 

στ) Το τέλος χρήσεως υπονόμων (άρθρο 10 παρ. 1 εδ. 
στ’ και 16 Ν. 1069/1980). 

ζ) Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

η) Η εγγύηση χρήσεως του υδρομετρητή (άρθρο 10 
παρ. 1 εδ.η'Ν. 1069/1980). 

θ) Η δαπάνη μετατόπισης αγωγών διακλαδώσεως και 
συνδέσεων ύδρευσης ή αποχέτευσης υδρομετρητών ή 
άλλων συναφών εργασιών (άρθρο 10 παρ. 1 εδ. θ' Ν. 
1069/1980). 

ι) Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαρ. 1 εδ.ι'Ν. 1069/1980). 

ια) Οι πρόσοδοι από την περιουσία ή το τίμημα από την 
εκποίηση αυτής (άρθρο 10 παρ. 1 εδ. ιβ’ και άρθρο 14 Ν. 
1069/1980). 

ιβ) Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδ. ιγ' και άρθρο 14 Ν. 1069/1980). 

Έσοδα που εισπράττονται από την εφαρμογή των δια¬ 
τάξεων των άρθρων 27 και 28 Ν. 1069/1980, όπως το άρ¬ 
θρο τούτο τροποποιήθηκε με το άρθρο 6 παρ. 13 του Ν. 
2307/95, καθώς και κάθε άλλη νόμιμη πρόσοδος. 

ΑΡΘΡΟ 5: ΔΙΟΙΚΗΣΗ 

1. Η επιχείρηση διοικείται από Διοικητικό Συμβούλιο 
που αποτελείται από έντεκα μέλη (11), τα οποία ορίζονται, 
μαζί με τους αναπληρωτές τους, από το Δημοτικό Συμ¬ 
βούλιο. 

Από τα μέλη αυτά: 

α) Τρία (3) είναι αιρετοί εκπρόσωποι του Δήμου, έκτων 
οποίων το ένα (1) προέρχεται απάτην μειοψηφία (άρθρο 
6τουΝ. 2307/95). 

β) Ένα (1) είναι εκπρόσωπος κοινωνικού φορέα της πε¬ 
ριοχής. 

γ) Επτά (7) είναι δημότες, με γνώσεις σχετικά με το αντι¬ 
κείμενο της επιχείρησης, εκ των οποίων το ένα (1) υπο¬ 
δεικνύεται απάτη μειοψηφία. 

δ) Ένα (1) είναι εκπρόσωπος των εργαζομένων στην 
επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζόμενους. Στη περίπτωση αυ¬ 
τή μειώνεται κατά έναν ο αριθμός των δημοτών. 

2. Το Δημοτικό Συμβούλιο ορίζει από τα μέλη του Διοικη¬ 
τικού Συμβουλίου τον Πρόεδρο και τον Αντιπρόεδρό του 
(άρθρο3παρ. 1 Ν. 1069/1980 καιάρθρο278Π.Δ.410/1995). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει μόλις εγκα¬ 
τασταθούν τα νέα μέλη (άρθρο 2 της 25027/84 απόφ. Υπ. 
Εσωτερικών ΦΕΚ244/Β'). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο αντιπρόεδρος εκ¬ 
προσωπεί την επιχείρηση σ’ όλες τις σχέσεις της, δικα¬ 
στικές ή εξώδικες (άρθρο 5 παρ. 4 Ν. 1069/1980). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Κέρκυρα, 25 Ιουλίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΙΑΝΝΗΣ ΠΕΤΣΙΟΣ 


Αριθ. 13598 (3) 

Σύσταση επιχείρησης με την επωνυμία «Δημοτική Επιχ/ση 
Ανάπτυξης Σογυγείας - ΔΑΕΣ» στο Δήμο Σολυγείας 
του Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 277 - 284 ΠΔ 410/95 και του 
άρθρου 16 παρ. 5 Ν. 2539/97. 

2. Τις διατάξεις των Ν. 2218/94, 2240/94 και 2503/97. 

3. Την αριθμ. 25027/9.4.84 απόφαση του ΥΠΕΣΔΔΑπου 
δημοσιεύθηκε στο ΦΕΚ244/19.4.84 (τ.Β'). 

4. Τις διατάξεις του άρθρου 27 Ν. 2081/92 με το οποίο 
προστέθηκε νέο άρθρο στο Ν. 1558/85 το οποίο ρυθμίζει 
τον έλεγχο των δαπανών που προκαλούν οι κανονιστικές 
δ/κές πράξεις. 

5. Την αριθμ. 64/01 απόφαση του Δημοτικού Συμβουλί¬ 
ου Σολυγείας περί έγκρισης και παραλαβής της θεωρη¬ 
μένης οικονομοτεχνικής μελέτης για την σύσταση Δημο¬ 
τικής Αναπτυξιακής Επιχ/σης. 

6. Την αριθμ. 66/01 απόφαση του ιδίου Δημοτικού Συμ¬ 
βουλίου περί σύστασης «Δημοτικής Αναπτυξιακής 
Επιχ/σης Σολυγείας - ΔΑΕΣ». 

7. Το αριθμ. 10524/18.7.01 έγγραφο της Δ/νσης Σχεδια- 
σμού και Αν/ξης της Περ.Πελ/σου περί αξιολόγησης της 
οικονομοτεχνικής μελέτης για την ίδρυση της παραπάνω 
επιχ/σης στο Δήμο Σολυγείας ως σκόπιμης και βιώσιμης, 
αποφασίζουμε: 

Συνιστούμε στο Δήμο Σολυγείας του Νομού Κορινθίας 
επιχ/ση με την επωνυμία «Δημοτική Επιχ/ση Ανάπτυξης 
Σολυγείας - ΔΑΕΣ» ως Νομικό Πρόσωπο Ιδιωτικού Δικαί¬ 
ου του οποίου οι σκοποί, η διάρκεια, η έδρα, οι πόροι, η δι¬ 
οίκηση τα σχετικά με τη διάλυση και εκκαθάριση και το κε¬ 
φάλαιο της επιχείρησης έχουν ως κατωτέρω: 

Α. ΣΚΟΠΟΙ ΤΗΣ ΕΠΙΧΕΙΡΗΣΗΣ ΕΙΝΑΙ: 

1. Η εκπόνηση ή η ανάθεση εκπόνησης μελετών και κα¬ 
τασκευής έργων. 

2. Η κατασκευή, συντήρηση και επισκευή δημοσίων και 
ιδιωτικών τεχνικών έργων. 

3. Η αξιοποίηση των φυσικών και ενεργειακών πόρων. 

4. Η κοινωνική, πολιτιστική, και οικονομική ανάπτυξη 
του Δήμου Σολυγείας. 

5. Η ανάπτυξη των συνεργασιών με τοπικούς, περιφε¬ 
ρειακούς, εθνικούς και κοινοτικούς φορείς καθώς επίσης 
η ίδρυση και συμμετοχή σε επιχειρήσεις που συμβάλλουν 
στην τοπική ανάπτυξη και προωθούν τους σκοπούς της 
επιχείρησης, τη στρατηγική του Δήμου Σολυγείας και την 
πραγμάτωση του ευρύτερου αναπτυξιακού, κοινωνικού 
και πολιτιστικού ρόλου της τοπικής αυτοδιοίκησης. 

6. Η σύναψη προγραμματικών συμβάσεων. 

7. Η εκπόνηση και εφαρμογή προγραμμάτων προστα¬ 
σίας και βελτίωσης του περιβάλλοντος σε συνεργασία με 
κρατικούς και μη φορείς. 

8. Η ανάληψη επενδυτικών πρωτοβουλιών ή η συμμετο¬ 
χή σε επενδυτικές πρωτοβουλίες άλλων φορέων, για την 
αξιοποίηση γεωργικών, δασικών, κτηνοτροφικών, αλιευ¬ 
τικών, τουριστικών, πολιτιστικών και άλλων φυσικών πό¬ 
ρων και αγαθών. 

9. Η επιμόρφωση των στελεχών των ΟΤΑ και των συνε¬ 
ταιριστικών οργανώσεων και των επιχειρήσεων αυτών ως 
και των άλλων νομικών προσώπων, που έχουν ιδρύσει ή 
στα οποία συμμετέχουν. 

10. Η ίδρυση και συμμετοχή σε επιχειρήσεις εμπορικές, 
τουριστικές, βιοτεχνικές, οικοδομικές και κατασκευαστικές. 

11. Η διοργάνωση κάθε είδους κοινωνικών, μορφωτι¬ 
κών, πολιτιστικών και αθλητικών εκδηλώσεων. 

12. Η κατασκευή, εκμετάλλευση και διαχείριση χώρων 
κοινωνικών και πολιτιστικών λειτουργιών με σκοπό την 
παροχή υπηρεσιών για την εξυπηρέτηση του κοινού. 

13. Η δημιουργία και εκμετάλλευση αναψυκτηρίων, κυ¬ 
λικείων κ.α. 

14. Ο σχεδιασμός, η υλοποίηση, η παρακολούθηση, η 
διαχείριση και η αξιολόγηση νομαρχιακών, περιφερεια¬ 
κών, εθνικών και κοινοτικών προγραμμάτων και πρωτοβου¬ 
λιών και η υποβολή ολοκληρωμένων προγραμμάτων και 
προτάσεων σε περιφερειακές, κοινοτικές κ.α. αρχές και 
φορείς για την εξασφάλιση χρηματοδοτήσεων και πόρων 
για την ίδια την επιχείρηση ή για λογαριασμό του Δήμου ή 
και τρίτων που προωθούν την ανάπτυξη της περιοχής. 

15. Η ανάπλαση, αξιοποίηση και εκμετάλλευση των κοι¬ 
νόχρηστων χώρων και των χώρων άθλησης και αναψυχής. 

16. Η εκπόνηση προγραμμάτων κοινωνικής πρόνοιας. 

17. Η προώθηση τοπικών προϊόντων και υπηρεσιών. 

18. Η ανάδειξη και αξιοποίηση των αρχαιολογικών και 
ιστορικών μνημείωντου Δήμου. 

19. Κάθε άλλη δραστηριότητα που σχετίζεται ή είναι συ¬ 
ναφής με το σκοπό και το έργο της επιχείρησης. 

Β. ΔΙΑΡΚΕΙΑ: 

Η διάρκεια της επιχείρησης ορίζεται σε 50 πενήντα έτη, 
αρχομένη από της δημοσίευσης της σύστασής της στην 
εφημερίδα της Κυβερνήσεως και λήγουσα την αντίστοιχη 
ημερομηνία. 

Η διάρκεια της επιχείρησης μπορεί να παραταθεί με 
απόφαση του Δ.Σ. του Δήμου, που λαμβάνεται με απόλυ¬ 
τη πλειοψηφίατου συνόλου των μελών του, για την οποία 
πρέπει να τηρηθεί στην συνέχεια η διαδικασία που προ- 
βλέπεται από την παράγραφο 3 του άρθρου 277 του Π.Δ. 
410/1995. 

Γ. ΕΔΡΑ 

Έδρα της επιχείρησης θα οριστεί το Σοφικό του Δήμου 
Σολυγείας του Νομού Κορινθίας. Με απόφαση του διοι¬ 
κητικού συμβουλίου της, που πρέπει να εγκριθεί από το 
Δημοτικό Συμβούλιο Σολυγείας, η επιχείρηση μπορεί να 
ιδρύει υποκαταστήματα και γραφεία αυτής σε οποιαδή¬ 
ποτε περιοχή της ημεδαπής ή της αλλοδαπής. 

Δ. ΠΟΡΟΙ: 

Πόροι της επιχείρησης είναι: 

• Τα πάσης φύσεως έσοδα που προέρχονται από την 
παροχή υπηρεσιών της επιχείρησης, από την ανάληψη 
και εκτέλεση έργων και γενικά από τις δραστηριότητες 
που ασκεί ή στις οποίες συμμετέχει η επιχείρηση. 

• Οι πρόσοδοι από τα πάσης φύσεως περιουσιακά 
στοιχεία της. 

• Οι πρόσοδοι από τα πάσης φύσεως κληροδοτήματα, 
κληρονομιές, δωρεές, εισφορές και επιχορηγήσεις. 

• Τα έσοδα από την εκτέλεση έργων, ή προγραμμάτων, ή 
από παροχή υπηρεσιών στα πλαίσια προγραμματικών συμ¬ 
βάσεων με ΟΤΑ και λοιπούς φορείς του δημόσιου τομέα. 

• Κάθε άλλο νόμιμο έσοδο. 

Ε. ΔΙΟΙΚΗΣΗ 

Η επιχείρηση διοικείται από Διοικητικό Συμβούλιο, που 
αποτελείται από 5 πέντε μέλη, τα οποία ορίζονται μαζί με 
τους αναπληρωτές τους από το Δημοτικό Συμβούλιο. Από 
τα μέλη του Διοικητικού Συμβουλίου, τρία μέλη πρέπει να 
είναι αιρετοί εκπρόσωποι του Δήμου, εκ των οποίων ένα 
από τη μειοψηφία, ένας εκπρόσωπος κοινωνικού φορέα 


της περιοχής και ένας δημότης ή κάτοικος του Δήμου με 
σχετικές γνώσεις ή πείρα με το αντικείμενο της επιχείρη¬ 
σης. Αν η επιχείρηση απασχολεί πάνω από 20 εργαζομέ¬ 
νους στο ΔΣ θα μετέχει και ένας εκπρόσωπος των εργα¬ 
ζομένων ο οποίος θα παίρνει τη θέση του Δημότη. 

ΣΤ. ΔΙΑΛΥΣΗ - ΕΚΚΑΘΑΡΙΣΗ 

Η Επιχείρηση διαλύεται: 

Α. Με απόφαση του Δημοτικού Συμβουλίου του Δήμου 
Σολυγείας, που λαμβάνεται με απόλυτη πλειοψηφία των 
μελών αυτού και πράξη του Γ ενικού Γ ραμματέα της περι¬ 
φέρειας. 

Β. Όταν λήξει χωρίς να παραταθεί η διάρκεια της επι¬ 
χείρησης. 

Γ. Σε περίπτωση που η επιχείρηση κηρυχθεί σε κατά¬ 
σταση πτώχευσης. 

Την διάλυση της επιχείρησης ακολουθεί το στάδιο της 
εκκαθάρισης. 

Η εκκαθάριση, εκτός από την περίπτωση πτώχευσης 
της επιχείρησης, διενεργείται από εκκαθαριστές που ορί¬ 
ζονται από το Δημοτικό Συμβούλιο του Δήμου Σολυγείας. 

Με τον ορισμό των εκκαθαριστών παύει αυτοδίκαια η 
εξουσία του Διοικητικού συμβουλίου της επιχείρησης και 
τις αρμοδιότητες του ασκούν οι εκκαθαριστές εκτός από 
τις αρμοδιότητες που θα αποφασίσει να κρατήσει το Δη¬ 
μοτικό Συμβούλιο. 

Επίσης με τον ορισμό των εκκαθαριστών παύει αυτοδί¬ 
καια και η εξουσία των ελεγκτών. 

Οι εκκαθαριστές οφείλουν, μόλις αναλάβουν τα καθή- 
κοντά τους, να ενεργήσουν απογραφή της περιουσίας 
της επιχείρησης και στη συνέχεια να διεκπεραιώσουν τις 
εκκρεμείς υποθέσεις της, να εισπράξουν τις απαιτήσεις 
της, να ρευστοποιήσουν την περιουσία της, να εξοφλή¬ 
σουν τα χρέη αυτής και να αποδώσουν στο Δήμο Σολυ¬ 
γείας το τυχόν απόμεναν υπόλοιπο, ως και να συντάξουν 
τους σχετικούς λογαριασμούς για τη διενεργηθείσα εκ¬ 
καθάριση. 

Οι λογαριασμοί της εκκαθάρισης εγκρίνονται από το 
Δημοτικό Συμβούλιο του Δήμου Σολυγείας, το οποίο και 
αποφασίζει για την απαλλαγή ή όχι των εκκαθαριστών 
από κάθε ευθύνη. 

Ζ. ΚΕΦΑΛΑΙΟ 

Το αρχικό κεφάλαιο που διαθέτει ο Δήμος Σολυγείας, 
ορίζεται στο ποσό των 29.000.000 δρχ. το οποίο θα κατα¬ 
βληθεί σε ένα χρόνο από την ημερομηνία δημοσίευσης 
του Καταστατικού της επιχείρησης στην Εφημερίδα της 
Κυβερνήσεως. 

Από τις διατάξεις της απόφασης αυτής προκαλείται δα¬ 
πάνη 29.000.000 δρχ. για την απόδοση του ποσού αυτού 
το Δημοτικό Συμβούλιο δεσμεύεται για την εγγραφή στον 
προϋπολογισμό του 2002 της ανάλογης πίστωσης. 

Η συγκρότηση, η λειτουργία, οι αρμοδιότητες των ορ¬ 
γάνων διοίκησης καθώς και η οργάνωση, λειτουργία, δια¬ 
χείριση και εποπτεία της επιχείρησης διέπονται από τις 
σχετικές διατάξεις για τις δημοτικές και κοινοτικές επιχει¬ 
ρήσεις του Π.Δ. 410/95. 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού του Δήμου Σο¬ 
λυγείας έτους 2002, ύψους 29.000.000 δρχ. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Κόρινθος, 30 Αυγούστου 2001 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




